ai4bharat/Pralekha huggingface dataset:
रक्षा मंत्रालय
नौसेना अलंकरण समारोह-2020
पश्चिमी नौसैनिक कमान का नौसेना अलंकरण समारोह-2020, आईएनएस शिखर पर 30 सितंबर, 2020 को आयोजित किया गया। पश्चिमी नौसैनिक कमान के फ्लैग आफिसर कमांडिंग इन चीफ, वाइस एडमिरल अजीत कुमार ने विजेताओं को शौर्य और विशिष्ट सेवा मेडल प्रदान किए। फ्लैग आफिसर कमांडिंग इन चीफ ने चयनित यूनिट्स को पिछले वर्ष किए गए उनके योगदान के लिए यूनिट प्रशस्ति-पत्र भी प्रदान किए।
अलंकरण समारोह का प्रारंभ सलामी गारद से हुआ। 50 नौसैनिकों द्वारा दी गई इस सलामी गारद का निरीक्षण वाइस एडमिरल अजीत कुमार ने किया, जिसके बाद उन्होंने विजेताओं को 12 मेडल प्रदान किए गए। इनमें एक बार टू नौसेना मेडल , तीन नौसेना मेडल , तीन नौसेना मेडल , तीन विशिष्ट सेवा मेडल, ध्वज सुरक्षा के लिए एक कैप्टन रवि धीर स्मारक स्वर्ण पदक और जीवन की रक्षा के प्रति तत्परता एवं साहस का प्रदर्शन करने के लिए एक जीवन रक्षा पदक शामिल हैं।
कमांडिंग इन चीफ ने आईएनएस हंस और आईएनएस सिंधुविजय को यूनिट प्रशस्ति पत्र भी प्रदान किए और पुरस्कार विजेताओं के परिवार के सदस्यों के उस योगदान को भी रेखांकित किया, जिसके तहत उन्होंने विजेताओं को अपनी ड्यूटी निभाने के लिए अबाध समर्थन दिया गया।
पृथ्वी विज्ञान मंत्रालय
चक्रवाती तूफान ‘पाबुक’ दक्षिण चीन सागर के ऊपर केंद्रित, 5 जनवरी को अंडमान सागर की ओर इसके अग्रसर होने का अंदेशा : अंडमान द्वीपों के लिए तूफान पूर्व निगरानी
चक्रवाती तूफान ‘पाबुक’ 3 जनवरी, 2019 को प्रातः साढ़े आठ बजे पोर्ट ब्लेयर से लगभग 1500 किलोमीटर दूर पूर्व-दक्षिण पूर्व में 6.0 O एन अक्षांश और 105.0 O ई देशांतर के निकट दक्षिण चीन सागर के ऊपर केंद्रित हो गया। इसके पश्चिम-उत्तर पश्चिम की ओर अग्रसर होने और 5 जनवरी, 2019 को पूर्वाह्न में अंडमान सागर के ऊपर केंद्रित होने की संभावना है। इसके बाद ‘पाबुक’ के उत्तर-पश्चिम की ओर अग्रसर होने और 6 जनवरी, 2019 को शाम/रात के समय अंडमान द्वीपों के पार चले जाने की संभावना है। इसके बाद ‘पाबुक’ के उत्तर-उत्तर पश्चिम की ओर उन्मुख होने और फिर से म्यांमार तट के निकट पूर्वोत्तर की ओर मुड़ जाने तथा इसके बाद 7-8 जनवरी, 2019 को और कमजोर पड़ जाने की संभावना है।
चेतावनी :
1. भारी वर्षा की चेतावनी –
5 जनवरी, 2019 की शाम से अंडमान द्वीपों पर कई स्थानों पर वर्षा और छिटपुट स्थानों पर भारी बारिश होने की संभावना है। बाद में इसकी तीव्रता बढ़ जाने और 6 जनवरी को कई स्थानों पर वर्षा होने और छिटपुट स्थानों पर भारी बारिश होने की संभावना है। इसी तरह 7 जनवरी को छिटपुट स्थानों पर भारी बारिश होने का अंदेशा है।
2. तेज हवाएं चलने की चेतावनी –
4 जनवरी, 2019 की शाम से दक्षिण म्यांमार एवं थाईलैंड के तट पर और उससे दूर अंडमान सागर के पास 40-50 किलोमीटर प्रति घंटे की रफ्तार से तेज हवाएं चलने और फिर इसकी गति बढ़कर 60 किलोमीटर प्रति घंटे हो जाने की आशंका है। धीरे-धीरे 5 जनवरी को अंडमान सागर के पास इन हवाओं की गति पहले 55-65 किलोमीटर प्रति घंटे तथा फिर और भी ज्यादा तेज होकर 75 किलोमीटर प्रति घंटे हो जाने का अंदेशा है। 6 एवं 7 जनवरी को अंडमान द्वीपों, अंडमान सागर और पूर्वी-मध्य एवं दक्षिण-पूर्व बंगाल की खाड़ी के समीपवर्ती क्षेत्रों में 75 किलोमीटर प्रति घंटे की रफ्तार से तेज हवाएं चलने की संभावना है।
3. समुद्र के हालात –
4 जनवरी, 2019 की शाम से दक्षिण म्यांमार एवं थाईलैंड के तट पर और उससे दूर अंडमान सागर में ऊंची-ऊंची लहरें उठेंगी। 5 जनवरी को अंडमान सागर में और 6 एवं 7 जनवरी को अंडमान सागर और पूर्वी-मध्य एवं दक्षिण-पूर्व बंगाल की खाड़ी के समीपवर्ती क्षेत्रों में और भी ऊंची-ऊंची लहरें उठने की आशंका है।
4. मछुआरों को आगाह किया –
मछुआरों को 4-7 जनवरी के दौरान अंडमान सागर में और 6-7 जनवरी को समीपवर्ती दक्षिण-पूर्व और पूर्वी-मध्य बंगाल की खाड़ी में न जाने की सलाह दी गई है।
चक्रवाती तूफान की दिशा पर निरंतर करीबी नजर रखी जा रही है और संबंधित राज्य सरकारों को नियमित रूप से सूचित किया जा रहा है।
चक्रवाती तूफान की दिशा के बारे में अद्यतन जानकारी प्राप्त करने के लिए www.imd.gov.in और www.rsmcnewdelhi.imd.gov.in पर जाएं।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.02 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
12,02,15,630
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.02 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
25826.59करोड़ रुपये मूल्य की 8843847कपास की गांठें खरीदी गईं जिससे 1813359किसान लाभान्वित हुए
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सत्रों में किया गया था।
|
|
खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात, आंध्र प्रदेश, छत्तीसगढ़, ओडिशा, मध्य प्रदेश, महाराष्ट्र, बिहार, झारखंड और पश्चिम बंगाल जैसे राज्यों/ केंद्र-शासित प्रदेशों में सुचारु रूप से चल रही है। पिछले वर्ष के 488.49लाख मीट्रिक टन की तुलना में इस वर्ष  587.74लाख मीट्रिक टन से अधिक धान की खरीद की जा चुकी हैजिसमेंपिछले वर्ष की अवधि की तुलना में20.31% की वृद्धि दर्ज की गई। 587.74लाख मीट्रिक टन की कुल खरीद में से अकेले पंजाब ने 202.77 लाख मीट्रिक टन का योगदान दिया है, जो कुल खरीद का 34.50% है।
|
|
वर्तमान में जारी केएमएस खरीद संचालन के तहत 110965.89करोड़ रुपये मूल्य के धान की खरीद की गयी है और इससे लगभग 84.73लाख किसान लाभान्वित हुए हैं।
इसके अलावा, राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 51.92 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए कोपरा  की 1.23 लाख मीट्रिक टन की खरीद को भी मंजूरी दी गई। इसके अलावा, गुजरात और तमिलनाडु राज्यों के लिए रबी विपणन सीजन 2020-2021 के दाल और तिलहन के 2.50 लाख मीट्रिक टन की खरीद को मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और कोपरा के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
26.01.2021तक सरकार ने अपनी नोडल एजेंसियों के माध्यम से 1622.95करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 3,01,581.08मीट्रिक टन की खरीद की है जिससे तमिलनाडु, महाराष्ट्र, गुजरात, हरियाणा और राजस्थान के 1,62,352किसान लाभान्वित हुए हैं।
इसी तरह, 26.01.2021तक 52.40 करोड़ रुपये के एमएसपी मूल्य पर 5089 मीट्रिक टन कोपरा  की खरीद की गई है, जिससे कर्नाटक और तमिलनाडु के 3961किसान लाभान्वित हुए हैं। कोपरा और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद प्रक्रिया सुचारु रूप से चल रही है। 26जनवरी, 2021 तक 8843847 कपास की गांठें खरीदी गईं जिनका मूल्य 25826.59करोड़ रुपये हैं जिससे 1813359किसान लाभान्वित हुए हैं।
प्रधानमंत्री कार्यालय
प्रधानमंत्री नरेन्द्र मोदी ने यूएई के राष्ट्रपति से बात की
यूएई के राष्ट्रपति ने भारत के चंद्रयान-3 मिशन की सफलता पर हार्दिक शुभकामनाएं दीं
प्रधानमंत्री ने उन्हें धन्यवाद दिया और कहा कि वे जी20 शिखर सम्मेलन में उनका स्वागत करने के प्रति उत्सुक हैं
प्रधानमंत्री श्री नरेन्द्र मोदी ने आज संयुक्त अरब अमीरात के राष्ट्रपति महामहिम शेख मोहम्मद बिन जायद अल नाहयान के साथ टेलीफोन पर बातचीत की।
यूएई के राष्ट्रपति ने भारत के चंद्रयान-3 मिशन की सफलता पर प्रधानमंत्री और भारत के लोगों को हार्दिक बधाई दी।
प्रधानमंत्री ने इस गर्मजोशी भरे भाव के लिए उन्हें धन्यवाद दिया और कहा कि चंद्रयान की सफलता पूरी मानवता, विशेष रूप से वैश्विक दक्षिण के देशों की सफलता है।
प्रधानमंत्री ने कहा कि वे अगले महीने जी20 शिखर सम्मेलन के लिए भारत में उनका स्वागत करने के प्रति उत्सुक हैं।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 217 के खंड  द्वारा प्रदत्त शक्ति का प्रयोग करते हुए दिनांक 16.10.2021की अधिसूचना के द्वारा, राष्ट्रपति ने भारत के मुख्य न्यायाधीश से परामर्श के बाद, निम्नलिखित अधिवक्ताओं को गुजरात उच्च न्यायालय में न्यायाधीशके रूप में नियुक्त किया है। यह नियुक्ति न्यायाधीशके रूप मेंसंबंधित कार्यालय का कार्यभार ग्रहण करने की तिथि से लागू होगी: -
|
|
क्रमांक
|
|
नाम 
|
|
1
|
|
श्रीमती मौना मनीष भट्ट
|
|
2
|
|
समीर ज्योतिंद्रप्रसाद दवे
|
|
3
|
|
हेमंत महेशचंद्र प्राच्छक
|
|
4
|
|
संदीप नटवरलाल भट्ट
|
|
5
|
|
अनिरुद्ध प्रद्युम्न माई
|
|
6
|
|
निरलरश्मीकांत मेहता
|
|
7
|
|
सुश्री निशा महेंद्रभाई ठाकोर
संस्कृति मंत्रालय
आईएचआरसी का 63वां सत्र 18-19 दिसंबर, 2022 को उत्तर प्रदेश राज्य अभिलेखागार में आयोजित किया जाएगा
प्रमुख विशेषताऐं:
- इतिहास के विभिन्न पहलुओं पर विद्वानों द्वारा भारतीय इतिहास में 1600 ई. के पश्चात के मूल स्रोतों पर आधारित कुल 24 शोधपत्र प्रस्तुत किए जाएंगे।
- श्री. दया शंकर सिंह, राज्य मंत्री , परिवहन मंत्रालय, उत्तर प्रदेश, आईएचआरसी  के 63वें सत्र का उद्घाटन करेंगे।
आईएचआरसी के 63वें सत्र का आयोजन 18-19 दिसंबर, 2022 को उत्तर प्रदेश राज्य अभिलेखागार, बी-44, महानगर एक्सटेंशन, लखनऊ में किया जाएगा। दो दिवसीय सत्र में पहले दिन उद्घाटन और व्यावसायिक सत्र और अगले दिन शैक्षणिक सत्र का आयोजन किया जाएगा। विद्वानों द्वारा भारतीय इतिहास में 1600 ई. के पश्चात के मूल स्रोतों पर आधारित कुल 24 शोधपत्र इतिहास के विभिन्न पहलुओं पर प्रस्तुत किए जाएंगे।
आईएचआरसी के 63वें सत्र का उद्घाटन श्री. दया शंकर सिंह, राज्य मंत्री , परिवहन मंत्रालय, उत्तर प्रदेश सरकार द्वारा 18 दिसंबर, 2022 को सुबह 10.30 बजे किया जाएगा। सत्र के दौरान भारत के राष्ट्रीय अभिलेखागार के संग्रह से मूल अभिलेखीय स्रोतों के आधार पर "स्वतंत्रता की गाथा: ज्ञात और अल्प ज्ञात संघर्षों" नामक एक प्रदर्शनी का भी माननीय मंत्री महोदय द्वारा उद्घाटन किया जाएगा।
इस अवसर पर उत्तर प्रदेश के संस्कृति एवं पर्यटन के प्रमुख सचिव श्री मुकेश मेश्रम सत्र में आये प्रतिनिधियों का स्वागत करेंगे। भारत सरकार के राष्ट्रीय अभिलेखागार के महानिदेशक और भारतीय ऐतिहासिक अभिलेख समिति के सचिव श्री चंदन सिन्हा अभिलेखागार के विकास पर एक रिपोर्ट प्रस्तुत करेंगे। उत्तर प्रदेश राज्य अभिलेखागार, लखनऊ की निदेशक एवं भारतीय ऐतिहासिक अभिलेख समिति की स्थानीय सचिव श्रीमती उमा द्विवेदी इस अवसर पर धन्यवाद ज्ञापन देगीं।
भारतीय ऐतिहासिक अभिलेख समिति  अभिलेखों के रचनाकारों, संरक्षकों और उपयोगकर्ताओं का एक अखिल भारतीय मंच है जिसकी स्थापना 1919 में अभिलेखों के प्रबंधन और ऐतिहासिक अनुसंधान के लिए उनके उपयोग से जुड़े सभी मुद्दों पर भारत सरकार को सलाह देने के लिए की गई थी। नई दिल्ली स्थित भारतीय राष्ट्रीय अभिलेखागार, भारतीय ऐतिहासिक अभिलेख समिति  का सचिवालय है। आईएचआरसी की अध्यक्षता केंद्रीय संस्कृति मंत्री करते हैं और इसमें 134 सदस्य शामिल हैं जिनमें भारत सरकार की एजेंसियां, भारत सरकार के नामांकित व्यक्ति, राज्य/केंद्र शासित प्रदेशों के अभिलेखागार, विश्वविद्यालयों और विद्वान संस्थानों के प्रतिनिधि शामिल हैं। आईएचआरसी ने अब तक 62 सत्र आयोजित किए हैं।
समिति के दो सहायक निकाय हैं,  समितियों के सत्रों में प्रस्तुत करने के लिए अभिलेखीय स्रोतों के आधार पर कागजात की जांच एवं अनुमोदन करने के लिए संपादकीय समिति और  स्थायी समिति अपनी सिफारिशों पर समिति द्वारा की गई कार्रवाई की समीक्षा करने और इसके बारे में समिति की बैठक के एजेंडे पर अपने विचार व्यक्त करने के लिए। संस्कृति मंत्रालय के सचिव आईएचआरसी की स्थायी समिति के अध्यक्ष के रूप में कार्य करते हैं।
वस्त्र मंत्रालय
परीक्षण के लिए बनाए गए पीपीई कवरॉल के प्रोटो-टाइप नमूनों का अब नौ अधिकृत प्रयोगशालाओं द्वारा परीक्षण और प्रमाणित किया जा रहा है
परीक्षण मानक कोविड-19 के लिए निर्धारित डब्ल्यूएचओ के दिशा-निर्देशों और स्वास्थ्य और परिवार कल्याण मंत्रालय द्वारा निर्धारित तकनीकी मानकों के अनुरूप हैं
खरीद एजेंसियों को समय-समय पर पीपीई कवरॉल के यादृच्छिक नमूने एकत्र करने और उन्हें अनुमोदित प्रयोगशालाओं से जांच करवाने की सलाह दी गई है
भारत में व्यक्तिगत सुरक्षा उपकरण  कवरॉल स्वास्थ्य पेशेवरों की सुरक्षा के महत्वपूर्ण मानदंडों के अनुरूप बनाये जा रहे हैं। परीक्षण के लिए बनाए गए पीपीई कवरॉल के प्रोटो-टाइप नमूनों का स्वास्थ्य और परिवार कल्याण मंत्रालय द्वारा निर्धारित तकनीकी विशिष्टताओं के अनुसार नौ  अधिकृत प्रयोगशालाओं द्वारा परीक्षण और प्रमाणित किया जा रहा है। भारत में व्यक्तिगत सुरक्षा उपकरण  कवरॉल स्वास्थ्य पेशेवरों की सुरक्षा के महत्वपूर्ण मानदंडों के अनुरूप बनाये जा रहे हैं। परीक्षण मानक कोविड-19 के लिए विश्व स्वास्थ्य संगठन डब्ल्यूएचओ के दिशा-निर्देशों के अनुरूप हैं, और 60 ‘सिंथेटिक रक्त प्रवेश प्रतिरोध परीक्षण’ के लिए आईएसओ 16603 श्रेणी 3 और उससे अधिक के तय मानक अनुसार जांचे जाते हैं। पीपीई को उपयोगकर्ता की पूर्ण सुरक्षा के लिए इस तरह से बनाया गया है कि उसमें कोई तरल पदार्थ या हवा में तैरते सूक्ष्म ठोस कण प्रवेश न कर सकें।
सभी सरकारी खरीद एजेंसियों और निजी अस्पतालों को ऐसी प्रमाणित एजेंसियों से सामग्रियों की खरीद करने की सलाह दी गई है, जिनके बनाए हुए कवरॉल के अंदर विशिष्ट प्रमाणित कोड मुद्रित हों। उपयोगकर्ताओं और खरीद एजेंसियों से अनुरोध किया गया है कि वह कपड़ा मंत्रालय की वेबसाइट www.texmin.nic.in पर उपलब्ध कराए गए वेबलिंक पर प्रमाणपत्रों के सत्यापन के बाद ही प्रमाणित निर्माताओं से सामग्री खरीदें। इसके अलावा, खरीद एजेंसियों को समय-समय पर पीपीई कवरॉल की आपूर्ति खेप से यादृच्छिक नमूने एकत्र कर इन नमूनों की जांच नौ  अनुमोदित प्रयोगशालाओं से कराने की सलाह दी गई है। प्रयोगशालाओं का ब्यौरा www.texmin.nic.in पर उपलब्ध है।
स्वास्थ्य एवं परिवार कल्याण मंत्रालय
कैबिनेट ने सहायक प्रौद्योगिकी पर स्वास्थ्य अनुसंधान विभाग  और विश्व स्वास्थ्य संगठन  के बीच परियोजना सहयोग समझौते पर हस्ताक्षर को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को मुख्य रूप से अनुसंधान, नवाचार और क्षमता निर्माण के माध्यम से उच्च गुणवत्ता वाली किफायती सहायक प्रौद्योगिकी तक पहुंच को बढ़ावा देने के लिए स्वास्थ्य अनुसंधान विभाग  और विश्व स्वास्थ्य संगठन  के बीच परियोजना सहयोग समझौते पर हस्ताक्षर किए जाने के बारे में अवगत कराया गया।
परियोजना सहयोग समझौते  पर 10.10.2022 को डब्ल्यूएचओ द्वारा और 18.10.2022 को स्वास्थ्य अनुसंधान विभाग  द्वारा हस्ताक्षर किए गए थे।
इस सहयोग का उद्देश्य सहायक प्रौद्योगिकी तक पहुंच, अनुसंधान और नवाचार को बढ़ावा देते हुए उपयुक्त प्रशिक्षण कार्यक्रमों के विकास और प्रसार की ओर वैश्विक ध्यान आकर्षित करने की दिशा में काम करना है।
उप राष्ट्रपति सचिवालय
उपराष्ट्रपति ने ओणम की पूर्व संध्या पर लोगों को बधाई दी
उपराष्ट्रपति श्री एम. वेंकैया नायडू ने ओणम की पूर्व संध्या पर एक संदेश के माध्यम से लोगों को बधाई दी।
उनके संदेश का पूरा पाठ इस प्रकार है:
मैं ओणम के इस शुभ अवसर पर हमारे देश के लोगों को हार्दिक बधाई देता हूं।
केरल के ईमानदार, न्यायप्रिय, निष्पक्ष, दयालु और सहानुभूतिपूर्ण शासक महान राजा महाबली की स्मृति के सम्मान में ओणम का त्योहार मनाया जाता है। ओणम का दिन पारंपरिक खेलों, संगीत, नृत्य और लज्ज़तदार महाभोज 'ओणासद्या' के नाम होता है। राजा महाबली का घरों और दिलों में स्वागत करने के लिए सुंदर फूलों के कालीन बिछाए जाते हैं।
इस ओणम में जहां हम भौतिक समृद्धि का जश्न तो मना ही रहे हैं, आइए हम खुद को ईमानदारी, अखंडता, दया, करुणा, निस्वार्थता और बलिदान के मूल्य भी याद दिलाएं जिनका अनुमोदन महान राजा महाबली भी करते थे।
ओणम परिवार और दोस्तों के एक साथ आने और जश्न मनाने का एक अवसर है। लेकिन इस वर्ष कोविड-19 के प्रसार के कारण हमें जिस अभूतपूर्व स्वास्थ्य आपातकाल का सामना करना पड़ा है, उसे देखते हुए मैं अपने साथी नागरिकों से आग्रह करता हूं कि वे घर पर ओणम को सादे तरीके से मनाएं और कोविड से जुड़े स्वास्थ्य और स्वच्छता प्रोटोकॉल का सख्ती से पालन करें।
मेरी ऐसी कामना है कि ये आनंदपूर्ण त्योहार हमारे देश में शांति, समृद्धि और खुशी के एक नए युग की शुरुआत करे।
स्वास्थ्य एवं परिवार कल्याण मंत्रालय
कोविड -19 अपडेट
राष्ट्रव्यापी टीकाकरण अभियान के तहत अभी तक 193.45 करोड़ टीके की खुराकें लगाई जा चुकी हैं
भारत के सक्रिय मामले वर्तमान में 17,883 हैं
सक्रिय मामले वर्तमान में 0.04 प्रतिशत हैं
रिकवरी दर वर्तमान में 98.74 प्रतिशत है
पिछले 24 घंटों में 2,134 रिकवरी के साथ कुल रिकवरी की संख्या 4,26,15,574 तक पहुंच चुकी है
पिछले 24 घंटों में 2,338 नए मामले दर्ज किए गए
दैनिक पॉजिटिविटी दर 0.64 प्रतिशत है
साप्ताहिक पॉजिटिविटी दर 0.61 प्रतिशत है
अभी तक कुल 85.04 करोड़ जांचें की जा चुकी हैं, पिछले 24 घंटों में 3,63,883 जांचें की गईं
वित्त मंत्रालय
‘8.20 प्रतिशत ब्याज वाली सरकारी प्रतिभूति 2022’ का पुनर्भुगतान
‘8.20 प्रतिशत ब्याज वाली सरकारी प्रतिभूति  2022’ की बकाया शेष राशि सममूल्य पर 15 फरवरी, 2022 को प्रतिदेय होगी। उक्त तिथि से उस पर कोई ब्याज देय नहीं होगा। परक्राम्य लिखत अधिनियम, 1881 के तहत किसी भी राज्य सरकार द्वारा पुनर्भुगतान की प्रभावकारी तिथि को अवकाश घोषित किए जाने की स्थिति में संबंधित ऋणों का पुनर्भुगतान उस राज्य के भुगतान कार्यालयों द्वारा इससे पिछले कार्य दिवस को किया जाएगा।
सरकारी प्रतिभूति नियमन, 2007 के उप-नियमों 24  और 24  के अनुसार परिपक्व होने वाली धनराशि का भुगतान सरकारी प्रतिभूति के पंजीकृत धारक को या तो एक पे ऑर्डर, जिसमें उसके बैंक खाते का संबंधित ब्यौरा होगा, के जरिये किया जाएगा अथवा इस रकम को उस बैंक में धारक के खाते में डाल दिया जाएगा जिसमें इलेक्ट्रॉनिक ढंग से धनराशि की प्राप्ति की सुविधा होगी। सरकारी प्रतिभूति को सहायक सामान्य खाता बही या संघटक सहायक सामान्य खाता बही खाते या शेयर प्रमाणपत्र के रूप में रहना चाहिए। प्रतिभूतियों के संदर्भ में भुगतान सुनिश्चित करने के लिए इस तरह की सरकारी प्रतिभूतियों के मूल ग्राहक अथवा उसके बाद वाले धारकों को अपने बैंक खाते का संबंधित ब्यौरा अग्रिम रूप से उपलब्ध कराना होगा। हालांकि, बैंक खाते का संबंधित ब्यौरा/इलेक्ट्रॉनिक ढंग से धनराशि की प्राप्ति का अधिदेश न होने की स्थिति में नियत तिथि पर ऋण का पुनर्भुगतान सुनिश्चित करने के लिए धारक अपनी उन प्रतिभूतियों को सार्वजनिक ऋण कार्यालयों, कोषागारों/उप कोषागारों, भारतीय स्टेट बैंक की शाखाओं  में पेश कर सकते हैं जिनका निस्सरण या शोधन विधिवत रूप से हो चुका है। इन प्रतिभूतियों को पुनर्भुगतान की नियत तिथि से 20 दिन पहले पेश करना होगा।
निस्सरण या शोधन मूल्य प्राप्त करने की प्रक्रिया के पूर्ण विवरण को किसी भी उपर्युक्त भुगतान कार्यालय से हासिल किया जा सकता है।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 110.79 करोड़ के पार
पिछले 24 घंटों में 53.81 लाख से अधिक खुराकें लगाई गईं
मौजूदा रिकवरी दर इस समय 98.26 प्रतिशत है
पिछले 24 घंटों में 12,516 दैनिक नये मामले दर्ज
भारत का सक्रिय केसलोड  267 दिनों में न्यूनतम है
साप्ताहिक पॉजीटिविटी दर  पिछले 49 दिनों से दो प्रतिशत से कम पर कायम
पिछले 24 घंटों के दौरान टीके की 53,81,889 लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 110.79 करोड़  के पार पहुंच गया। इसे 1,13,18,816 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,80,018
|
|
दूसरी खुराक
|
|
93,07,096
|
|
अग्रिम पंक्ति के कर्मी
|
|
पहली खुराक
|
|
1,83,73,522
|
|
दूसरी खुराक
|
|
1,61,23,036
|
|
18-44 वर्ष आयु वर्ग
|
|
पहली खुराक
|
|
42,92,51,634
|
|
दूसरी खुराक
|
|
16,30,73,557
|
|
45-59 वर्ष आयु वर्ग
|
|
पहली खुराक
|
|
17,75,00,331
|
|
दूसरी खुराक
|
|
10,27,21,593
|
|
60 वर्ष से अधिक
|
|
पहली खुराक
|
|
11,12,54,170
|
|
दूसरी खुराक
|
|
6,99,66,268
|
|
योग
|
|
1,10,79,51,225
पिछले 24 घंटों में 13,155 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,38,14,080 है।
परिणामस्वरूप भारत की रिकवरी दर इस समय 98.26 प्रतिशत है।
लगातार 138 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 12,516 दैनिक नये मामले दर्ज किये गये।
इस समय सक्रिय केसलोड 1,37,416 है, जो 267 दिनों में न्यूनतम है। सक्रिय मामले इस समय देश के कुल पॉजीटिव मामलों का 0.40 प्रतिशत है, जो मार्च 2020 से अपने न्यूनतम स्तर पर है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 11,65,286 जांचें की गईं। समग्र रूप से भारत में अब तक 62.10 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 1.10 प्रतिशत है, जो पिछले 49 दिनों में दो प्रतिशत से नीचे कायम है। दैनिक पॉजीटिविटी दर 1.07 प्रतिशत है। वह भी पिछले 39 दिनों से दो प्रतिशत से नीचे और लगातार 74 दिनों से तीन प्रतिशत से कम पर बनी हुई है।
(एमजी/एएम/एकेपी
श्रम और रोजगार मंत्रालय
ईपीएफओ ने जुलाई, 2023 के दौरान कुल 18.75 लाख सदस्यों के साथ उच्चतम पेरोल वृद्धि का रिकॉर्ड बनाया
आज जारी ईपीएफओ के अनंतिम पेरोल डेटा से पता चलता है कि ईपीएफओ ने जुलाई, 2023 महीने में कुल 18.75 लाख सदस्य जोड़े हैं। सितंबर, 2017 के बाद की अवधि को कवर करते हुए अप्रैल, 2018 से ईपीएफओ पेरोल डेटा के पहले प्रकाशन के बाद से महीने के दौरान वृद्धि सबसे अधिक है। जून, 2023 के पिछले महीने की तुलना में लगभग 85,932 कुल सदस्यों की वृद्धि के साथ पिछले तीन महीनों से बढ़त की प्रवृत्ति जारी है।
आंकड़ों से संकेत मिलता है कि जुलाई, 2023 के दौरान लगभग 10.27 लाख नए सदस्यों ने नामांकन किया है, जो जुलाई, 2022 के बाद से सबसे अधिक है। ईपीएफओ में शामिल होने वाले अधिकांश नए सदस्य 18-25 वर्ष के आयु वर्ग के हैं, जो महीने के दौरान कुल नए सदस्यों के जुड़ने का लगभग 58.45 प्रतिशत है। यह युवा नामांकन में बढ़ती प्रवृत्ति को दिखाता है, जो अधिकतर देश के संगठित क्षेत्र के कार्यबल में शामिल होने वाले पहली बार नौकरी चाहने वाले हैं।
पेरोल डेटा से पता चलता है कि लगभग 12.72 लाख सदस्य बाहर निकल गए, लेकिन ईपीएफओ में फिर से शामिल हो गए, जो पिछले 12 महीनों में सबसे अधिक है। इन सदस्यों ने अपनी नौकरी बदल दी और ईपीएफओ के अंतर्गत आने वाले प्रतिष्ठानों में फिर से शामिल हो गए और अंतिम निपटान के लिए आवेदन करने की जगह अपने संचय को स्थानांतरित करने का विकल्प चुना, इस प्रकार अपनी सामाजिक सुरक्षा सुरक्षा का विस्तार किया।
पेरोल डेटा के लिंग-वार विश्लेषण से पता चलता है कि जुलाई, 2023 के दौरान लगभग कुल 3.86 लाख महिला सदस्यों को पेरोल में जोड़ा गया है। लगभग 2.75 लाख महिला सदस्य पहली बार सामाजिक सुरक्षा कवरेज के दायरे में आई हैं।
पेरोल डेटा राज्यवार विश्लेषण से पता चलता है कि जोड़े गए कुल सदस्यों के मामले में शीर्ष पांच राज्य महाराष्ट्र, तमिलनाडु, कर्नाटक, गुजरात और हरियाणा हैं। ये जोड़े गए कुल सदस्यों का लगभग 58.78 प्रतिशत हिस्सा है, जिससे महीने के दौरान कुल 11.02 लाख सदस्य जुड़े। सभी राज्यों में से महाराष्ट्र इस महीने के दौरान कुल 20.45 प्रतिशत सदस्य जोड़कर अग्रणी है।
उद्योग-वार आंकड़ों की महीने-दर-महीने तुलना से पता चलता है कि व्यापार-वाणिज्यिक प्रतिष्ठानों, भवन और निर्माण उद्योग, इलेक्ट्रिकल, मेकेनिकल और सामान्य इंजीनियरिंग उत्पादों में लगे प्रतिष्ठानों में काम करने वाले सदस्यों में महत्वपूर्ण वृद्धि हुई है। इसके बाद वस्त्र, वित्त पोषण प्रतिष्ठान, अस्पताल आदि का स्थान रहा। कुल निवल सदस्यता में से लगभग 38.40 प्रतिशत वृद्धि विशेषज्ञ सेवाओं  से हुई है।
उपर्युक्त पेरोल डेटा अनंतिम है क्योंकि डेटा सृजन एक सतत प्रक्रिया है, क्योंकि कर्मचारी रिकॉर्ड को अद्यतन करना भी एक सतत प्रक्रिया है। इसलिए पिछला डेटा हर महीने अद्यतन बनाया जाता है। अप्रैल-2018 के महीने से ईपीएफओ सितंबर, 2017 के बाद की अवधि को कवर करते हुए पेरोल डेटा जारी कर रहा है। मासिक पेरोल डेटा में, आधार मान्य यूनिवर्सल अकाउंट नंबर  के माध्यम से पहली बार ईपीएफओ में शामिल होने वाले सदस्यों, ईपीएफओ के कवरेज से बाहर निकलने वाले वर्तमान सदस्यों तथा बाहर निकल कर फिर से शामिल होने वाले सदस्यों की गिनती उनकी कुल मासिक पेरोल की जानकारी के लिए की जाती है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 207.29 करोड़  करोड़ दूसरी डोज और 11.49 करोड़ प्रीकॉशन डोज) टीके लगाए जा चुके हैं।
बीते चौबीस घंटों में 25,75,389 टीके लगाए गए।
भारत में सक्रिय मरीजों की संख्या 1,25,076 है।
सक्रिय मामलों की दर 0.28 प्रतिशत है।
स्वस्थ होने की वर्तमान दर 98.53 प्रतिशत है।
बीते चौबीस घंटों में 19,431 लोग स्वस्थ हुए,अब तक स्वस्थ हुए कुल लोगों की संख्या 4,35,55,041 है।
पिछले 24 घंटों में 16,299 नए मामले सामने आए।
दैनिक सक्रिय मामलों की दर 4.58 प्रतिशत है।
साप्ताहिक सक्रिय मामलों की दर 4.85 प्रतिशत है।
अब तक 87.92 करोड़ जांच की जा चुकी हैं,बीते चौबीस घंटों में 3,56,153 जांच की गई।